กินยาคุมฉุกเฉินไปครั้งนึงตอนต้นเดือน มค. แล้วกินอีกครั้งตอนก่อนวันที่ 16 หลังจากนั้นปจด.มา พอมาถึงวันที่ 26 มค. แฟนผมมีเลือดออกมานิดหน่อย แล้วก็มีอาการปวดท้องคล้ายปจด. วันนี้วันที่ 27 ยังมีเลือดออกอยู่นิดๆเหมือนเดิม แบบนี้จะตั้งครรภ์ไหมครับ หรือเป็นอาการของอะไรครับ
สวัสดีค่ะ การทานยาคุมฉุกเฉิน ย่อมมีผลต่อการผลิตฮอร์โมนของรังไข่ ดังนั้น ก็อาจทำให้เกิดเลือดออกผิดปกติ และประจำเดือนมาผิดปกติได้ดังนั้น การที่หลังจากทานยา ได้มีเลือดออกมา อาจไม่ใช่เลือดประจำเดือน แต่เป็นเลือดที่เกิดจากผลของยาก็ได้ หลังจากนั้นต่อมา หากได้มีเลือดออกมาอีก ก็อาจเป็นประจำเดือนก็ได้ ส่วนปริมาณเลือดที่ออก ก็อาจมีปริมาณที่ไม่เหมือนเดิมได้ เนื่องจากเพิ่งมีเลือดออกไปหากจะให้แน่นอนว่ามีการตั้งครรภ์เกิดขึ้นหรือไม่ ก็ให้ตรวจหาการตั้งครรภ์ หลังจากที่มีเพศสัมพันธ์ไปแล้วอย่างน้อย 2 สัปดาห์ค่ะหากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ไม่ควรทานยาคุมฉุกเฉินบ่อยๆ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ดังที่เป็นอยู่ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ โดยจะช่วยป้องกันการตั้งครรภ์ได้ประมาณ 58%-95% ค่ะ